ING GESANG By Mas Kumitir 1. Jungkat siti panggaraping sabin, laku saru datan ilok tenan, tadhah udan sing ginawe, den ilangana sampun, awit iku kang dadi ciri, tumrap manungsa gesang, awon dadosipun, lamun saru trus binekta, iki jeneng nistha kang tanpa upami, tan pinercayeng liyan. 2. Yen kebacut ora duwe isin, calon klambi bisa mangan banyu, bakal cilaka ing tembe, tempe putih ‘ra wurung, sira dhewe kang nandhang kingkin, cacat ing salaminya, wis mesthi keduwung, ing batinnya bisa perang, temah nlangsa marang awakira sengit, tansah kepengin pejah. 3. Mula sira padha ngati-ati, nggenya ngecakake pasrawungan, aja nrajang winatese, mring angger-anggeripun, dimen ora ngisin-isini, sokur bage yen bisa, urun-urun rembug, najan sembur-sembur adas,